Klasa: 007-04/24-01/05

Urbroj: 2181-343-01-24-05

Split, 4.lipnja 2024.

**Zapisnik sjednice Školskog odbora**

održane dana 4.lipnja 2024. god.

Predsjednica Šo Vanja Perković uspješno je kontaktirala članove Šo

- iz reda nastavnika: Toni Jerković, prof.

- iz reda radnika škole: Ivana Prezzi , prof.

- iz reda roditelja: - Gđa Edita Lučić Jelić

- iz reda osnivača: Mirko Perić

Prijedlog dnevnog reda:

**1.Usvajanje zapisnika sa zadnje sjednice šo**

**2.Odluka o iznosu participacije roditelja/skrbnika, načinu prikupljanja i korištenju sredstava iz uplata za povećane troškove obrazovanja u školskoj godini 2024./2025.**

**AD1)** Zapisnik sa zadnje sjednice ŠO jednoglasno je usvojen bez dopuna i primjedbi

**AD2)** Svake godine  pa tako i ove  u Odluci o upisu učenika u srednje škole za školsku  godinu 2024./2025. navedena je mogućnost da se za pojedine programe utvrde povećani troškovi obrazovanja.

Odluka o upisu učenika u srednju školu objavljena je u Narodnim novinama ( 60/2024) [https://narodne-novine.nn.hr/clanci/sluzbeni/2024\_05\_60\_1046.htm](https://narodne-novine.nn.hr/clanci/sluzbeni/2024_05_60_1046.html) a u točki 19. navedeno je slijedeće :

(1) Za pojedine programe obrazovanja mogu se utvrditi povećani troškovi obrazovanja.

(2) Odluku o iznosu participacije roditelja/skrbnika učenika te cijeni obrazovanja za svaku godinu obrazovanja **donosi školski odbor**, uz suglasnost osnivača školske ustanove, a objavljuje u natječaju za upis učenika u I. razred i NISpuSŠ-u.

(3) Škola može potpuno ili djelomično osloboditi učenika od obveze plaćanja povećanih troškova obrazovanja. Odluku o oslobađanju od plaćanja donosi školski odbor na prijedlog ravnatelja te uz suglasnost osnivača.

**Temeljem navedenog ravnateljica predlaže da roditelji/skrbnici učenika upisanih u školskoj godini 2024./2025. participiraju u povećanim troškovima obrazovanja  s iznosom** **30 eura za svaku godinu obrazovanja u zanimanjima komercijalist, prodavač i administrator.**

Učenik ili roditelj/skrbnik učenika može zatražiti potpuno ili djelomično oslobađanje od plaćanja povećanih troškova obrazovanja zbog socijalnih i obiteljskih prilika ili razloga za koji se utvrdi da je opravdan.

**Kriteriji za oslobađanje od plaćanja su sljedeći:**

Ako je  obitelj učenika korisnik prava na zajamčenu min naknadu iz sustava socijalne skrbi (pravomoćno rješenje CZSS),

Ako su oba roditelja nezaposlena(potvrda ), ako učenik živi sa samohranim roditeljem koji ne radi, a drugi roditelj je umro, (potvrda o nezaposlenosti, smrtni list),

Ako je učenik iz obitelji s troje i više djece i prima dječji doplatak, a barem dvoje djece pohađa osnovnu ili srednju školu(potvrda o primanju dj. doplatka, potvrde o upisu u osnovnu i/ili srednju školu)

**Kriteriji od oslobađanja plaćanja dijela participacije:**

Ako iz iste obitelji dvoje djece u istoj š g pohađaju KTŠ Split , tada oba plaćaju za jednoga , a svako sljedeće dijete za upis u istoj šk g plaća 12 e

Ako učenik ima brata ili sestru koji u istoj škol. god upisuje neku drugu srednju školu, tada je upisnina za tog učenika 12eura. (dokazuje se potvrdom Škole)

**Prikupljena sredstva  bit će namijenjena  za:**

- opremanje učionica, kabineta i radionica (računala, alati, pribori i sl.)

- participiranje terenske nastave

- troškove natjecanja učenika (prijevoz i sl.)

- pomoći socijalno ugroženim učenicima pri odlasku na ekskurziju, maturalnu zabavu i sl.

- nagrade učenicima(natjecanja , kraj godine)

- osiguranje učenika(0-24dok su redovni učenici)

- sportsku i drugu opremu za natjecanje učenika u sportskim disciplinama

- naknade dijela štete koje počine učenici a počinitelji ne mogu biti utvrđeni.

**Navedeni prijedlog ravnateljice članovi šo jednoglasno su podržali te je zaključak da je 30 eura iznos participacije roditelja/skrbnika za povećane troškove obrazovanja u školskoj godini 2024./2025.**

Vanja Perković, predsjednica ŠO